เรื่องร้องเรียน (ถนน,คลอง,ท่อระบายน้ำ,น้ำท่วม) วันที่ 2022-09-26 15:07:45 — แขวงสะพานสูง เขตสะพานสูง กรุงเทพมหานคร
ที่ซอยชัยพฤกษ์15 (รามคำแหง 118 แยก 43) หมู่บ้านพฤกษชาติ เขตสะพานสูง กทม. ท่อระบายน้ำหน้าบ้านเชื่อมต่อไปลงคลองสาขาของคลองแสนแสบ เวลาน้ำในคลองขึ้นสูงก็จะไหลเข้าท่อระบายน้ำ และไหลเข้าบ้านชาวบ้านในซอยนี้ ทางเขตสะพานสูงได้นำถุงทรายมาอุดแต่ก็ยังมีน้ำไหลเข้าจนเต็มท่อ ชาวบ้านเมื่อเห็นน้ำในท่อระบายน้ำของบ้านเต็ม ก็จะโทร.แจ้งไปยังคุณวันชัย หัวหน้างานโยธาเขตฯ หรือคุณสุชัย ผู้อำนวยการเขตฯ ให้ส่งเจ้าหน้าที่มาเปิดเครื่องสูบน้ำ แต่ปัจจุบันคุณวันชัยไม่รับโทรศัพท์ และผอ.สุชัย ก็จะเกษียณในสิ้นเดือนกันยายน 2565 เลยไม่รู้ว่าจะต้องติดต่อใครให้มาเปิดเครื่องสูบน้ำ เจ้าบ้านก็ต้องช่วยตัวเอง โดยเปิดเครื่องสูบน้ำขนาดเล็กของบ้าน สูบออกไปทิ้งที่ถนนหน้าบ้าน โดยเฉพาะตอนกลางคืน ต้องผลัดเวรมานั่งเฝ้าเครื่องสูบน้ำของบ้าน ความสูงระดับหน้าแข้ง น้ำท่วมมากกว่า 1 สัปดาห์